En 48-årig mand overfaldt fredag aften en 47-årig kvinde i Mariager. Han bliver nu sigtet for vold.

En 48-årig mand bliver sigtet for vold, efter at han fredag aften overfaldt en 47-årig kvinde i Mariager. Kvinden blev slået og sparket flere gange, men er ifølge Nordjyllands Politi ikke kommet slemt til skade. Politiet modtog anmeldelsen om overfaldet klokken 22.46. En patrulje rykkede ud og anholdt den 48-årige mand, som var beruset og blev taget med til detentionen. Det var ifølge vagtchef Carsten Kjær fra Nordjyllands Politi jalousi, som lå til grund for overfaldet. Den 48-årige mand skal afhøres lørdag.